
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 573 

6 Μαΐου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποβολή Ελληνικής ιθαγένειας. 1 

Πολιτογράφηση Ομογενών Αλλοδαπών. 2 

Π αροχή της Εγγύησης του Δημοσίου για τη χορήγηση 
δανείων προς αποκατάσταση ζημιών κτιρίων που 
προκλήθηκαν από τις πλημμύρες του 1994 σε πε¬ 
ριοχές του Νομού Καρδίτσας. 3 

Έγκριση εσωτερικού κανονισμού λειτουργίας του Ε¬ 
θνικού Συμβουλίου Καταναλωτών. 4 

Συμπλήρωση - τροποποίηση απόφασης με θέμα «Διο¬ 
ρισμός Προέδρου, Αντιπροέδρου και μελών Εθνι¬ 
κού Συμβουλίου Τουρισμού». 5 

Μεταβίβαση δικαιώματος υπογραφής στον Ειδικό 
Γραμματέα του Υπουργείου Ανάπτυξης Κων/νο 

Γουβάλα. 6 

Χορήγηση άδειας λειτουργίας Σταθμού Αιμοδοσίας Β' 
Τάξεως με αιμοληψίες στο Νομ. Γεν. Νοσοκομείο 
ΓΡΕΒΕΝΩΝ. 7 


( 2 ) 

Πολιτογράφηση Ομογενών Αλλοδαπών. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 10648/5003/30.3.1999 απόφαση του Υφυ¬ 
πουργού Εσωτερικών Δημ. Διοίκησης και Αποκέντρωσης, 
έγινε δεκτή η από 7.8.1998 αίτηση πολ/γράφησης της ο¬ 
μογενούς αλλοδαπής ΚΩΣΤΑ ΣΤΑΥΡΟΥΛΑ - ΙΩΑΝΝΑ του 
Γεωργίου, για την απόκτηση της Ελληνικής ιθαγένειας. 

Με την Φ. 57284/30521/98/7.4.1999 απόφαση του Υφυ¬ 
πουργού Εσωτερικών Δημ. Διοίκησης και Αποκέντρωσης, 
έγινε δεκτή η από 30.5.1997 αίτηση πολ/γράφησης του ο¬ 
μογενούς αλλοδαπού ΣΠΑΤΟΠΟΥΛΟΥ Χρήστου του 
Γιάννη, για την απόκτηση της Ελληνικής ιθαγένειας. 

Με την Φ. 61223/7311/7.4.1999 απόφαση του Υφυ¬ 
πουργού Εσωτερικών Δημ. Διοίκησης και Αποκέντρω¬ 
σης, έγινε δεκτή η από 19.1.1998 αίτηση πολ/γράφησης 
του ομογενούς αλλοδαπού ΠΑΥΛΙΔΗ Στυλιανού του Πα¬ 
ντελή, για την απόκτηση της Ελληνικής ιθαγένειας. 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη 27665/3364 απόφαση «Έ¬ 
γκριση Κανονισμού Προμηθειών της Ε.Θ.Ε.Λ.Α.Ε.» 8 


ΑΠΟΦΑΣΕΙΣ 


(ΐ) 

Αποβολή Ελληνικής ιθαγένειας. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 66308/30662/98/22.3.1999 απόφαση του Υ¬ 
φυπουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 22.7.1998 αίτηση του ΚΑΡΑ- 
ΓΕΩΡΓΙΑΔΗ Αιμιλιανού του Κων/νου περί αποβολής της 
Ελληνικής ιθαγένειας βάσει του άρθρου 8 παρ. 2 του Ν. 
1438/1984. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 


Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-Φ- 

Αριθ. 2/10570/0025 (3) 

Παροχή της Εγγύησης του Δημοσίου για τη χορήγηση δα¬ 
νείων προς αποκατάσταση ζημιών κτιρίων που προ¬ 
κλήθηκαν από τις πλημμύρες του 1994 σε περιοχές 
του Νομού Καρδίτσας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2322/95 (ΦΕΚ 143/τ.Α795). 

2. Την κοινή απόφαση του Πρωθυπουργού και του Υ¬ 
πουργού Οικονομικών αριθ. 1107147/1239/006Α74.10.96 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών». 

3. Την κοινή απόφαση του Υπουργού Εθνικής Οικονο¬ 
μίας και των Υφυπουργών Εσωτερικών Δημόσιας Διοίκη¬ 
σης και Αποκέντρωσης, Οικονομικών και ΠΕ.ΧΩ.Δ.Ε. α- 
ριθ. οικ 450/ΤΠ 32/9.2.99, με την οποία εγκρίθηκε η χορή¬ 
γηση δανείων με την εγγύηση του Δημοσίου για την 

αντικατάσταση των ζημιών κτιρίων που προκλήθηκαν από 
τις πλημμύρες του 1994 σε περιοχές του Ν. Καρδίτσας. 

4. Την απόφαση της Διϋπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 175/30.3.99), με 
την οποία παρασχέθηκε η σύμφωνη γνώμη της στον Υ¬ 
πουργό Οικονομικών για τη χορήγηση της εγγύησης του 
Ελληνικού Δημοσίου προς κάλυψη των ανωτέρω δανείων. 

5. Το αριθ. οικ. 718/ΤΠ 32/1.3.99 έγγραφο του ΥΠΕΧΩ- 
ΔΕ σχετικά με την παροχή της εγγύησης του Δημοσίου 
προς κάλυψη των ανωτέρω δανείων, αποφασίζουμε: 

Παρέχουμε την εγγύηση του Ελληνικού Δημοσίου προς 
την Αγροτική Τράπεζα της Ελλάδος και τις Εμπορικές 
Τράπεζες, για τη χορήγηση δανείων σε πληγέντες από τις 
πλημμύρες του 1994 σε περιοχές του Νομού Καρδίτσας 
ιδιώτες, επιχειρήσεις, εμπόρους και επαγγελματίες (πε- 
ριλαμβανομένων και των ελευθέρων επαγγελματιών) για 
την αποκατάσταση των ζημιώντους, σύμφωνα με τους ό¬ 
ρους και προϋποθέσεις που αναφέρονται στην κοινή α¬ 
πόφαση του Υπουργού Εθνικής Οικονομίας και των Υφυ¬ 
πουργών Εσωτερικών, Δημόσιας Διοίκησης και Αποκέ¬ 
ντρωσης, Οικονομικών και ΠΕ.ΧΩ.Δ.Ε. αριθ. οικ. 450/ΤΠ 
32/9.2.99. 

Η εγγύηση αυτή καλύπτει κατά 100%. 

α) Τα στεγαστικά δάνεια προς ιδώτες, όπως αυτοί 
προσδιορίζονται στην προαναφερόμενη ΚΥΑ και 

β) Τα δάνεια σε επιχειρήσεις και επαγγελματίες, περι- 
λαμβανομένων και των ελευθέρων επαγγελματιών, προς 
αποκατάσταση ζημιών τους σε κτιριακές εγκαταστάσεις 
όπου ασκούν την οικονομική δραστηριότητά τους. 

Τα δάνεια αυτά θα χορηγούνται ανεξάρτητα από την ύ¬ 
παρξη δυσμενών στοιχείων που δημιουργήθηκαν μετά τις 
πλημμύρες. 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. Οι Τράπεζες αυτές σε περίπτωση που δεν 
εξοφλήσουν οι πρωτοφειλέτες τις ληξιπρόθεσμες δόσεις 
τους, να ζητήσουν από το Δημόσιο (Γ.Λ.Κ. - Δ. 25 - Δ') την 
εξόφληση των απαιτησεών της μετά από προηγούμενη 
βεβαίωσή τους στην αρμόδια Δημόσια Οικονομική Υπη¬ 
ρεσία (Δ.ΟΎ.) στο λογ/σμό Νο 555 σαν έσοδο του 
λογ/σμού του Δημοσίου «Κεφάλαιον Ασφαλίσεως Χρημα¬ 
τοδοτήσεων εκ Κεφαλαίων ή εγγυήσει του Ελληνικού Δη¬ 
μοσίου» σύμφωνα με τις διατάξεις του Π.Δ/τος αριθ. 
16/1989 (ΦΕΚ 6/5.1.1989/τ.Α') και οδηγίες της εγκυκλίου 
μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μηνών 
για τον οποίο το Δημόσιο καλύπτει με την εγγύησή του 
τους τόκους υπερημερίας για κάθε καθυστερημένη δό¬ 
ση, την είσπραξη των ληξιπρόθεσμων εγγυημένων από το 
Δημόσιο δόσεων από τους πρωτοφειλετες με την ίδια ε¬ 
πιμέλεια που δείχνουν και για τα δάνεια που χορηγούν χω¬ 
ρίς την εγγύηση του Δημοσίου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφό τους στο Γ.Λ.Κ. - Δ. 25-Δ', προκειμένου να ε¬ 
ξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 


ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λπ.). 

3. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο Γ.Λ.Κ. - Δ. 25 - 
Τμήμα Δ' κάθε εξάμηνο χωρίς καθυστέρηση, συγκεντρω¬ 
τική κατάσταση στην οποία να αναφέρεται η κίνηση των α¬ 
νωτέρω δανείων που θα χορηγηθούν από αυτές και τα Υ- 
ποκαταστήματάτης, σύμφωνα με τις οδηγίες που έχουν 
δοθεί με την εγκύκλιό μας αριθ. 189030/24.12.75. 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 13 Απριλίου 1999 

Ο ΥΦΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. Ζ1-116 (4) 

Έγκριση εσωτερικού κανονισμού λειτουργίας του Εθνι¬ 
κού Συμβουλίου Καταναλωτών 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Το Π.Δ. 27/1.2.96 (ΦΕΚ 19/Α/96) περί συγχωνεύσεως 
των Υπουργείων Τουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης. 

2. Το Νόμο 2251/94 «για προστασία των καταναλωτών» 
(ΦΕΚ 191/Α), άρθρο 12, παρ. 5. 

3. Τη Φ1-1506/98 Απόφαση του Υπουργού Ανάπτυξης 
«συγκρότηση Εθνικού Συμβουλίου Καταναλωτών (ΦΕΚ 
801/Β). 

4. Το Πρακτικό Νο 2/15.9.95 σύμφωνα με το οποίο ψη¬ 
φίστηκε ο εσωτερικός κανονισμός λειτουργίας του ΕΣΚ 
από τα μέλη του. 

5. Το άρθρο 29Α του Νόμου 1558/1985 που προστέθη¬ 
κε με το άρθρο 27 του Νόμου 2081/1992 (ΦΕΚ Α/154). 

6. Το Π.Δ. 197/18.7.97 «Σύσταση Γενικής Γραμματείας 
Καναναλωτή και καθορισμός των αρμοδιοτήτων της». 

7. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Την έγκριση του εσωτερικού κανονισμού του Εθνικού 
Συμβουλίου Καταναλωτών, ως ακολούθως: 

Άρθρο 1 Αρμοδιότητες: 

1. Το Εθνικό Συμβούλιο Καταναλωτών (ΕΣΚ) είναι συμ¬ 
βουλευτικό και γνωμοδοτικό όργανο του Υπουργού Ανά¬ 
πτυξης. 

Το ΕΣΚ έχει ιδίως τις ακόλουθες αρμοδιότητες 

α. Ασχολείται με θέματα που αφορούν άμεσα ή έμμεσα 
την προστασία των καταναλωτών και εκφράζει τις θέσεις 
των καταναλωτών για τα θέματα αυτά. 

β. Υποβάλλει προτάσεις για την προώθηση των συμφε¬ 
ρόντων των καταναλωτών και τη διασφάλιση των δικαιω¬ 
μάτων τους. 

γ. Εκδίδει γνωμοδοτήσεις σε καταναλωτικά θέματα, και 


γ 

ιδίως για όλα τα νομοσχέδια και τις διατάξεις που αφο¬ 
ρούν τους καταναλωτές. 

δ. Προτείνει σε κάθε αρμόδια αρχή ή φορέα τους εκ¬ 
προσώπους του στα όργανα που προβλέπεται η συμμε¬ 
τοχή του σύμφωνα με τις κείμενες διατάξεις, που μπορεί 
να μην είναι μέλη του ΕΣΚ. 

2. Οι αναφερόμενες στο άρθρο 1 αρμοδιότητες του ΕΣΚ 
ασκούνται: 

α. Με πρωτοβουλία του ίδιου του ΕΣΚ, και 
β. Μετά από πρόταση του Υπουργού Ανάπτυξης, άλλων 
υπουργών και διοικήσεων Δημοσίων Οργανισμών οι αρ¬ 
μοδιότητες των οποίων συνδέονται με την προστασία των 
καταναλωτών. 

3. Το ΕΣΚ προτείνει στον Υπουργό Ανάπτυξης τον τρό¬ 
πο διάθεσης για κοινωφελείς σκοπούς σχετικούς με την 
προστασία του καταναλωτή των επιδικαζομένων από τα 
δικαστήρια ποσών χρηματικής ικανοποίησης λόγω ηθι¬ 
κής βλάβης μετά από συλλογικέςς αγωγές των Ενώσεων 
Καταναλωτών, σύμφωνα με την παράγραφο 13 του άρ¬ 
θρου 10 του Ν. 2251/94. 

Άρθρο 2 - Σύνθεση 
Το ΕΣΚ αποτελείται από: 

α. Εννέα εκπροσώπους των Ενώσεων Καναλωτών. 
β. Δύο πρόσωπα με ειδικευμένες γνώσεις σε θέματα 
προστασίας καταναλωτή. 

γ. Ένα εκπρόσωπο της Γενικής Συνομοσπονδίας Εργα¬ 
τών Ελλάδος. 

δ. Έναν εκπρόσωπο της Ανωτάτης Διοικητικής Επιτρο¬ 
πής Δημοσίων Υπαλλήλων. 

ε. Έναν εκπρόσωπο της Πανελλήνιας Συνομποσπον- 
δίας Ενώσεων Γεωργικών Συνεταιρισμών. 

στ. Έναν εκπρόσωπο της Κεντρικής Ένωσης Επιμελη¬ 
τηρίων. 

ζ. Έναν εκπρόσωπο του Συνδέσμου Εληνικών Βιομηχα¬ 
νιών. 

η. Ένα εκπρόσωπο της Εθνικής Συνομοσπονδίας Ελλη¬ 
νικού Εμπορίου (πρώην Ένωση Εμπορικών Συλλόγων). 

θ. Έναν εκπρόσωπο της Κεντρικής Ένωσης Δήμων και 
Κοινοτήτων, και 

ι. Τον Διευθυντή της Διεύθυνσης Πολιτικής Καταναλω¬ 
τή της Γ ενικής Γραμματείας του Υπουργείου Ανάπτυξης. 

Άρθρο 3 - Διαδικασία επιλογής μελών. 

Τα μέλη του ΕΣΚ ορίζονται μαζί με τους αναπληρωτές 
τους ύστερα από πρόταση αντιπροσωπευτικών κατανα¬ 
λωτικών ενώσεων και των λοιπών φορέων που εκπροσω¬ 
πούνται στο ΕΣΚ, με απόφαση του Υπουργού Ανάπτυξης 
που δημοσιεύεται στην Εφημερίδα της Κυβερνήσεως. 
Άρθρο 4 - Διάρκεια θητείας - Αντικατάσταση 
α. Η διάρκεια της θητείας των μελώντου ΕΣΚ είναι τριε- 
τής. 

β. Η θητεία των τακτικών και αναπληρωματικών μελών 
πριν από τη λήξη της τριετία: λόγω θανάτου, λόγω παραί¬ 
τησης ή λόγω διακοπής της συμμετοχής τους στο φορέα 
που εκπροσωπούν. 

γ. Σε περίπτωση που για τους παραπάνω λόγους διακο¬ 
πεί η συμμετοχή τόσο του τακτικού όσο και του αναπλη¬ 
ρωματικού μέλους, η αντικατάστασή τους γίνεται με τη 
διαδικασία του άρθρου 3. 

Άρθρο 5 - Εκλογή συντονιστή 
Το ΕΣΚ εκλέγει κάθε χρόνο από τα μέλη του, με απόλυ¬ 


τη πλειοψηφία των παρόντων μελών του και με μυστική 
ψηφοφορία, τον συντονιστή και τον αναπληρωτή του σε 
ξεχωριστή ψηφοφορία. 

Άρθρο 6 - Αρμοδιότητες Συντονιστή 

1. Ο Συντονιστής έχει την ευθύνη της λειτουργίας του 
ΕΣΚ και της τήρησης του κανονισμού. Διευθύνει τις συνε¬ 
δριάσεις του, εκπροσωπεί το ΕΣΚ σε τρίτους και συντονί¬ 
ζει τη δράση του στο διάστημα μεταξύ των συνεδριάσεων 
του. Έχει επίσης την ευθύνη της κοινοποίησης των απο¬ 
φάσεων, παρακολουθεί την υλοποίηση τους και υπογρά¬ 
φει τα πρακτικά του ΕΣΚ. 

Άρθρο 7 - Γραμματέας 

Χρέη γραμματέα του ΕΣΚ εκτελεί υπάλληλος της Γενι¬ 
κής Γραμματείας Καταναλωτή του Υπουργείου Ανάπτυ¬ 
ξης που ορίζεται με τον αναπληρωτή του από τον Υπουρ¬ 
γό ή τον Γ ενικό Γ ραμματέα Καταναλωτή. 

Ο Γραμματέας τηρεί βιβλία πρακτικών και πρωτοκόλ¬ 
λου και διεκπεραιώνει την αλληλογραφία του ΕΣΚ. 

Άρθρο 8 - Συνεδριάσεις 

α. Το ΕΣΚ συγκαλείται σε τακτική συνεδρίαση τουλάχι¬ 
στον 4 φορές το χρόνο, με ευθύνη του Συντονιστή ο οποί¬ 
ος ορίζει το χρόνο και το τόπο σύγκλησή του. 

β. Το ΕΣΚ συγκαλείται εκτάκτως, με απόφαση του Υ¬ 
πουργού Ανάπτυξης ή του Γενικού Γραμματέα Κατανα¬ 
λωτή ή εφόσον προκύψει σοβαρό θέμα της αρμοδιότητάς 
του με πρωτοβουλία του Συντονιστή ή μετά από έγγραφη 
αίτηση επτά τουλάχιστον τακτικών μελών του, στην οποία 
θα αναφέρονται και τα προτεινόμενα θέματα της ημερή¬ 
σιας διάταξης. 

γ. Ο Συντονιστής καλεί τα μέλη στις συνεδριάσεις, τα¬ 
κτικά και αναπληρωματικά, με έγγραφη πρόσκληση σιην 
οποία αναφέρονται τα θέματα της ημερήσιας διάταξης, 
τουλάχιστον 10 ημέρες πριν από την ημέρα της συνε¬ 
δρίασης. 

δ. Σε περίπτωση κωλύματος κάθε τακτικό μέλος είναι υ¬ 
ποχρεωμένο να ενημερώσει έγκαιρα τον αναπληρωτή 
του και το γραμματέα. 

ε. Με απόφαση του ΕΞΣΚ οι συνεδριάσεις του μπορούν 
να γίνονται δημόσια. 

Άρθρο 9 - Συμμετοχή στις συνεδριάσεις 

α. Στις συνεδριάσεις του ΕΣΚ συμμετέχει ο Υπουργός 
Ανάπτυξης, αναπληρουμενος από τον Γ ενικό Γ ραμματέα 
Καταναλωτή. 

β. Στις συνεδριάσεις του ΕΣΚ μπορούν να συμμετέχουν 
και τα αναπληρωματικά μέλη με δικαίωμα λόγου και χω¬ 
ρίς δικαίωμα ψήφου, 

γ. Εφόσον στις συνεδριάσεις του ΕΣΚ συζητούνται θέ¬ 
ματα που αφορούν και τις αρμοδιότητες άλλων υπουρ¬ 
γών, μπορούν να συμμετέχουν και αυτοί ή οι εκπρόσωποί 
τους. 

δ. Ο Συντονιστής μπορεί, σε συνεννόηση με τον Υπουρ¬ 
γό Ανάπτυξης ή τον Γενικό Γραμματέα Καταναλωτή, να 
καλεί στις συνεδριάσεις του Συμβουλίου και εκπροσώ¬ 
πους φορέων ή άλλων παραγωγικών τάξεων και άλ\α 
πρόσωπα, για να εκφρόσουν τη γνώμη τους, χωρίς δικαί¬ 
ωμα ψήφου. 

ε. Με πρωτοβουλία του Συντονιστή μπορεί να προσκλη¬ 
θούν να παρακολουθήσουν τη συνεδρίαση του ΕΣΚ εκ¬ 
πρόσωποι Υπουργείων, Δημοσίων Οργανισμών, κοινωνι- 

κών φορέων, βουλευτές, ευρωβουλευτές και κοινωνικές 
προσωπικότητες. 

Άρθρο 10 - Ημερήσια διάταξη 

α. Ο συντονιστής ορίζει, σε συνεννόηση με τον Υπουρ¬ 
γό Ανάπτυξης αναπληρούμενο από τον Γενικό Γραμμα¬ 
τέα Καταναλωτή, τα θέματα της ημερήσιας διάταξης, 
παίρνοντας υπόψη του τις αιτήσεις προς γνωμοδότηση 
που έχουν υποβληθεί στο ΕΣΚ καθώς και τις προτάσεις 
των μελών του. 

β. Πρόταση θέματος εγγράφεται υποχρεωτικά στην η¬ 
μερήσια διάταξη εφόσον υποβληθεί εγγράφως στο γραμ¬ 
ματέα του ΕΣΚ τουλάχιστον 10 ημέρες πριν την συνε¬ 
δρίαση (συνοδεύεται από σχετική εισήγηση), και υπο¬ 
γράφεται από τρία τουλάχιστον τακτικά μέλη του ΕΣΚ. Σε 
αντίθετη περίπτωση τα θέματα δεν συζητούνται εκτός ε¬ 
άν έχουν χαρακτήρα εξαιρετικώς επείγοντα. 

γ. Με απόφαση του το ΕΣΚ μπορεί να ορίσει θέματα η¬ 
μερήσιας διάταξης της επόμενης συνεδρίασής του. 

δ. Τα θέματα ημερήσιας διάταξης συζητούνται μόνον ε¬ 
φόσον συνοδεύονται από σχετική εισήγηση που κοινο¬ 
ποιείται στα Μέλη του ΕΣΚ τουλάχιστον προ 10 ημερών. 

Άρθρο 11 - Απθσία - Ψηφοφορίες 

α. Το ΕΣΚ θεωρείται ότι είναι σε απαρτία όταν παρίστα- 
ται η πλειοψηφία των μελών του, οι δε αποφάσεις πρέπει 
να συγκεντρώνουν την πλειοψηφία των παρόντων. 

β. Έγκυρες μορφές ψηφοφορίας είναι η θετική ψήφος, 
η αρνητική ψήφος και η αποχή - λευκή ψήφος. 

γ. Οι ψηφοφορίες γίνονται με ανάταση του χεριού, ε¬ 
κτός από τις περιπτώσεις που ορίζει διαφορετικά ο κανο¬ 
νισμός. Μυστική ψηφοφορία μπορεί να γίνει με απόφαση 
του ΕΣΚ για συγκεκριμένα θέματα. 

δ. Σε κάθε περίπτωση καταχωρίζονται οι απόψεις της 
μειοψηφίας. 

Άρθρο 12-Εισηγήσεις 

α. Ο συντονιστής ορίζει ένα ή περισσότερους εισηγητές 
για κάθε θέμα στο οποίο έχει ζητηθεί γνωμάτευση του 
ΕΣΚ καθώς και για σοβαρά θέματα της ημερήσιας διάτα¬ 
ξης- 

β. Ο συντονιστής, σε συνεργασία με τον εισηγητή κάθε 
θέματος, μπορεί να ζητήσει τη συνεργασία ειδικών επι¬ 
στημόνων για την επεξεργασία σοβαρών θεμάτων της η¬ 
μερήσιας διάταξης. 

γ. Τα έγγραφα των θεμάτων για τα οποία ζητείται γνω¬ 
μάτευση και των σοβαρών θεμάτων της ημερήσιας διάτα¬ 
ξης, καθώς και οι προτάσεις του εισηγητή ή της επιτρο¬ 
πής, κοινοποιούνται στα μέλη του ΕΣΚ τουλάχιστον 10 η¬ 
μέρες πριν τη συνεδρίασή του. 

Άρθρο 13 - Δημοσιότητα 

Οι αποφάσεις του ΕΣΚ, καθώς και τα θέματα που το α¬ 
πασχόλησαν δίνονται στη δημοσιότητα με την ευθύνη του 
Συντονιστή, εκτός αν αποφασίσει διαφορετικά η πλειο¬ 
ψηφία του ΕΣΚ. 

Άρθρο 14 - Κοινοποίηση αποφάσεων 

Οι αποφάσεις του ΕΣΚ κοινοποιούνται στον Υπουργό Α¬ 
νάπτυξης και τον Γενικό Γραμματέα Καταναλωτή, στις 
Δημόσιες Υπηρεσίες, τους Δημόσιους Οργανισμούς και 
τους φορείς τους οποίους αφορούν, σε διάστημα το αρ¬ 
γότερο 10 εργασίμων ημερών από την ψήφισή τους. 


Άρθρο 15 - Επιτροπές 

Το ΕΣΚ μπορεί να ορίζει επιτροπές για τη μελέτη και την 
παρακολούθηση βασικών τομέων του αντικειμένου του, 
με στόχο τον εντοπισμό προβλημάτων και την υποβολή 
προτάσεων για την αντιμετώπισή τους. Στις επιτροπές 
αυτές μπορούν να συμμετέχουν ισότιμα και τα αναπλη¬ 
ρωματικά μέλη καθώς και άλλα πρόσωπα με ειδικές γνώ¬ 
σεις στο διερευνόμενο αντικείμενο. 

Άρθρο 16-Δαπάνες 

α. Η κάλυψη των δαπανών του ΕΣΚ καθορίζεται με από¬ 
φαση του Υπουργού Ανάπτυξης. 

β. Τα μέλη του ΕΣΚ και των επιτροπών του άρθρου 15 
δεν αμείβονται για τη συμμετοχή τους στο ΕΣΚ και τις πιο 
πάνω επτροπές. Τα μέλη τους που διαμένουν εκτός της 
πόλης που συνεδριάζει κάθε φορά το ΕΣΚ λαμβάνουν έ¬ 
ξοδα κίνησης. 

Άρθρο 17 

Ο Εσωτερικός Κανονισμός του ΕΣΚ τίθεται σε ισχύ με¬ 
τά την έγκρισή του από τον Υπουργό Ανάπτυξης. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 26 Μαρτίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

-φ- 

Αριθ. Τ/1539 (5) 

Συμπλήρωση - Τροποποίηση Απόφασης με θέμα «Διορι¬ 
σμός Προέδρου, Αντιπροέδρου και μελών Εθνικού 

Συμβουλίου Τουρισμού». 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις, του άρθρου 24 και 25 του ΚΕΦ. Γ του Ν. 
2636/1998 (ΦΕΚ 198/Α/98) «Σύσταση εταιρειών για την 
οργάνωση καλλιτεχνικών εκδηλώσεων και για την διαχεί¬ 
ριση της περιουσίας του Ε.Ο.Τ., σύσταση Εθνικού Συμ¬ 
βουλίου Τουρισμού και τροποποιήσεις της νομοθεσίας 
για τον τουρισμό». 

2. Το Π.Δ. 27/96 (ΦΕΚ 19/Α/96) «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης». 

3. Το Π.Δ. 33/99 (ΦΕΚ 36/Α/99) «Διορισμός Υπουργών, 
Αναπληρωτή Υπουργού και Υφυπουργών». 

4. Την υπ’ αριθ. Τ/1295/20.4.99 Απόφαση Υπουργού Α¬ 
νάπτυξης «Διορισμός Προέδρου, Αντιπροέδρου και με¬ 
λών του Εθνικού Συμβουλίου Τουρισμού». 

5. Το γεγονός ότι από την παρούσα Απόφαση δεν προ- 
καλείται δαπάνη σε βάρος του προϋπολογισμού του Υ¬ 
πουργείου Ανάπτυξης, αποφασίζουμε: 

1. Συμπληρώνουμε την με αριθ. Τ/1295/20.4.99 Απόφα¬ 
ση του Υπουργού Ανάπτυξης και διορίζουμε, με τριετή 
θητεία, ως μέλος του Εθνικού Συμβουλίου Τουρισμού, 
τον Σκουλικίδη Μιχάλη, Πρόεδρο του Ελληνικού Συνδέ¬ 
σμου Ναυλομεσιτών και Εμπειρογνωμόνων Θαλαμηγών, 
με αναπληρωτή τον νόμιμο αναπληρωτή του. 

2. Αντικαθιστούμε τον Γκολέμη Στυλιανό, με τον Στυ- 
λιανόπουλο Αναστάσιο, Πρόεδρο του Συνδέσμου Αντι¬ 
προσώπων Αεροπορικών Εταιρειών, ως μέλος του Εθνι¬ 
κού Συμβουλίου Τουρισμού, με αναπληρωτή τον νόμιμο 
αναπληρωτή του. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ.Τ/1541 (6) 

Μεταβίβαση δικαιώματος υπογραφής στον Ειδικό Γραμ¬ 
ματέα του Υπουργείου Ανάπτυξης Κων/νο Γουβάλα. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 2160/93 κεφ. Γ περί δημιουργίας 
και λειτουργίας τουριστικών λιμένων (ΦΕΚ 118Α'). 

2. Τις διατάξεις της παρ. 3 του άρθρ. 5 του Ν. 
2206/20.4.94 «ίδρυση, οργάνωση, λειτουργία, έλεγχος 
καζίνων και άλλες διατάξεις» (ΦΕΚ62Α'). 

3. Τις διατάξεις του άρθρου 28 του Ν. 1558/85 (ΦΕΚ 137 
Α') «Κυβέρνηση και Κυβερνητικά όργανα» όπως ισχύει. 

4. Τις διατάξεις του άρθρ. 5 περ. 2 περ. β' του Π.Δ. 
282/1996 (ΦΕΚ 199Α'). 

5. Τις διατάξεις του Π.Δ. 27/1.2.96 (ΦΕΚ 19Α') «Συγχώνευ¬ 
ση των ΥπουργείωνΤουρισμού, Βιομηχανίας, Ενέργειας και 
Τεχνολογίας και Εμπορίου στο Υπουργείο Ανάπτυξης». 

6. Την αριθ. Τ/2482/1.7.1997 Κοινή Απόφαση των Υ¬ 
πουργών Εσωτερικών, Δημ. Διοίκησης και Αποκέντρω¬ 
σης, Οικονομικών και Ανάπτυξης «Σύσταση Διοικητικού 
Τομέα Τουριστικών Λιμένων και αντίστοιχης θέσης Ειδι¬ 
κού Γραμματέα στο Υπουργείο Ανάπτυξης» (ΦΕΚ 537 Β'). 

7. Το Π.Δ. 33/99 (ΦΕΚ 36 Α') περί διορισμού Υπουργών, 
Αναπληρωτή Υπουργού και Υφυπουργών. 

8. Την Α.Π. Τ/1353/8.4.98 (ΦΕΚ 81 Γ) Κοινή Απόφαση 
του Πρωθυπουργού και Υπουργού Ανάπτυξης περί διορι¬ 
σμού του Κων/νου Γουβάλα στη θέση του Ειδικού Γραμ¬ 
ματέα του πρώην Υπουργείου Τουρισμού (ήδη Υπ. Ανά¬ 
πτυξης). 

9. Την ανάγκη επίσπευσης των διαδικασιών που αφο¬ 
ρούν την δημιουργία και λειτουργία τουριστικών λιμένων. 

10. Τις διατάξεις του άρθρ. 29Α του Ν. 1558/1985 «Κυ¬ 
βέρνηση και Κυβερνητικά όργανα (που προστέθηκε με το 
άρθ. 27 του Ν. 2081/1992) και το γεγονός ότι από τις δια¬ 
τάξεις της παρούσας δεν προκαλούνται δαπάνες σε βά¬ 
ρος του κρατικού προϋπολογισμού, αποφασίζουμε: 

1. Μεταβιβάζουμε από 15.4.1999 στον Ειδικό Γραμμα¬ 
τέα Υπ. Ανάπτυξης, Κωνσταντίνο Γουβάλα του Νικολάου, 
το δικαίωμα υπογραφής «με εντολή Υπουργού»: 

Των Αποφάσεων με τις οποίες καθορίζεται το ύψος εγ¬ 
γύησης καλής εκτέλεσης των έργων του τουριστικού λι¬ 
μένα (εδάφ. ζπαρ. 5 άρθρ. 31 Ν. 2160/93). 

Των Αποφάσεων παράτασης της οκτάμηνης προθε¬ 
σμίας εντός της οποίας ο φορέας διαχείρισης τουρ. Λιμέ¬ 
να υποχρεούται να υποβάλει στην Γραμματεία Στήριξης 
Τουριστικών Λιμένων τα προβλεπόμενα εκ της παρ. 5 άρ¬ 
θρ. 31 Ν. 2160/93 δικαιολογητικά. 

Των Αποφάσεων τροποποίησης ή συμπλήρωσης των α- 
παιτουμένων εγγράφων και δικαιολογητικών των παρα¬ 
γράφων 2 και 5 του άρθρ. 31 Ν. 2160/93 και καθορισμού 
κάθε αναγκαίας λεπτομέρειας εφαρμογής του ιδίου άρ¬ 
θρου. 

Των απορριπτικών Αποφάσεων της Επιτροπής άρθρ. 30 
Ν. 2160/93. 


Των εγγράφων που εκδίδονται στο πλαίσιο του έργου 
της Επιτροπής του άρθρ. 30 του Ν. 2160/93 και της Γραμ¬ 
ματείας Στήριξης Τουρ. Λιμένων του άρθρ. 37 του ιδίου 
Νόμου. 

Των Ερωτημάτων προς το Γραφείο του Νομικού Συμ¬ 
βούλου Υπ. Ανάπτυξης για παροχή γνωμοδοτήσεων, για 
θέματα εφαρμογής των διατάξεων κεφ. Γ Ν. 2160/93. 

Των Αποφάσεων συγκρότησης ομάδων εργασίας, για 
την διερεύνηση θεμάτων σχετικών με το έργο της Γραμ- 
ματείας Στήριξης Τουρ. Λιμένων και της Επιτροπής του 
άρθρ. 30 Ν. 2160/93. 

Των Αποφάσεων ανάθεσης μελετών σύμφωνα με τις 
κείμενες διατάξεις για θέματα συναφή με την δημιουργία 
και λειτουργία τουριστικών λιμένων. 

Των Αποφάσεων που αφορούν μετακινήσεις του προ¬ 
σωπικού της Γραμματείας Στήριξης Τουριστικών Λιμένων 
και της Επιτροπής άρθρ. 30 Ν. 2160/93 στο εσωτερικό και 
εξωτερικό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. Α/4 962/98 (7) 

Χορήγηση άδειας λειτουργίας Σταθμού Αιμοδοσίας Β' 
Τάξεως με αιμοληψίες στο Νομ. Γεν. Νοσοκομείο ΓΡΕ- 
ΒΕΝΩΝ. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν. 1820/88 «περί αιμοδοσίας» (ΦΕΚ 
261/88 τ.Α'). 

2. Τις διατάξεις του Π.Δ. 222/97 (ΦΕΚ 169/τ.Α797) «περί 
των Προϋποθέσεων ίδρυσης και λειτουργίας Κέντρων αι¬ 
μοδοσίας, Σταθμών Αιμοδοσίας Α' και Β' τάξης». 

3. Η αρι. Α3β/οικ. 14143/8.8.86 (ΦΕΚ 630/τ.Β'/86 από¬ 
φαση «Αναμόρφωση του οργανισμού του Ν.Γ.Ν. Γρεβε- 
νών» όπως τροποποιήθηκε με τις αριθ. αποφάσεις 
Α3α/5810/24.6.91 (ΦΕΚ 561/τ.Β'/91, Α3α/9232/91, (ΦΕΚ 
435/τ.Β'/92) και Υ4α/11417/97 (ΦΕΚ 28/τ.Β'/98), και 
Αία/οικ. 8061/2.7.98 (754/τ.Β'/98) που αφορούν τον ορ¬ 
γανισμό του Ν.Γ.Ν. Γρεβενών. 

4. Την αριθ. ΔΥ3α/οικ. 5803/98 (ΦΕΚ 1178/τ.Β'/98) κοινή 
απόφαση του Πρωθυπουργού και Υπουργού Υγείας και 
Πρόνοιας «Ανάθεση αρμοδιοτήτων στους Υφυπουργούς 
Υγείας και Πρόνοιας Ν. Φαρμάκη και Θ. Κοτσώνη». 

5. Το αριθ. 18/21.9.98 πρακτικό του Διοικητικού Συμ¬ 
βουλίου του Νομ. Γεν. Νοσοκομ. Γρεβενών. 

6. Την αριθ. 96/15.6.98, συνεδρίαση της Επιτροπής Αι¬ 
μοδοσίας του ΚΕ.Σ.Υ. 

7. Την από 30.9.98 έκθεση της Επιτροπής Ελέγχου προ¬ 
ϋποθέσεων τω' υπό ίδρυση υπηρεσιών αιμοδοσίας. 

8. Την αριθ. απόιρ. 32 της 147ης Ολομ. 11.3.99 του 
ΚΕ.Σ.Υ., αποφασίζουμε: 

1. Εγκρίνουμε τη λειτουργία Σταθμού Αιμοδοσίας Β' Τά¬ 
ξεως με διενέργεια αιμοληψιών του Νομ. Γεν. Νοσοκ. Γρε¬ 
βενών. 

2. Συνδέουμε το Σταθμό Αιμοδοσίας Β' Τάξεως του 
Νομ. Γ εν. Νοσοκ. Γ ρεβενών για εποπτεία και επιστημονι¬ 
κό έλεγχο και συνεργασία στην ανάπτυξη της Εθελονπ- 

κής Αιμοδοσίας με το Κέντρο Αιμοδοσίας του Περ. Γεν. 
Νοσοκ. Θεσ/νίκης «Ιπποκράτειο». 

Αθήνα, 20 Απριλίου 1999 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο ΦΕΚ 1136/τ.Β729.10.98 δημοσιεύθηκε η 27665/ 
3364 απόφαση «Έγκριση Κανονισμού Προμηθειών της 
Ε.Θ.Ε.Λ. Α.Ε.» γίνονται οι παρακάτω διορθώσεις: 

1. Στο άρθρο 4 εδάφιο ε στίχος 5ος «137.537 ΕΟΙΙ» στο 
ορθό 400.000ΕΟϋ. 

2. Στο ίδιο άρθρο έχει παραλειφθεί η παράγραφος 6 η 
οποία έχει ως εξής: 


«Τα προαναφερόμενα ποσά σε ΕΟϋ, ισχύουν κατά την 
έκδοση του παρόντος κανονισμού και αναπροσαρμόζο¬ 
νται σύμφωνα με τις εκάστοτε κοινοτικές ρυθμίσεις». 

3. Στο άρθρο 6 παράγραφος 1 β περίπτωση 3 στίχος 4ος 
αντικαθίσταται το γράμμα «Α» κεφαλαίο με το γράμμα «α» 
μικρό. 

4. Επίσης στο ίδιο άρθρο παράγραφος 1 δ περίπτωση 1 
στίχος 2ος αντικαθίσταται το «Α» κεφαλαίο με το γράμμα 
«α» μικρό. 

5. Επίσης στο ίδιο άρθρο παράγρ. 1δ περίπτωση 2 στί¬ 
χος 2ος «μόνιμα» στο ορθόν «νόμιμα». 

6. Στο άρθρο 10 παράγραφος 1 εδάφιο δ στίχος 9ος το 
γράμμα «Α» κεφαλαίο αντικαθίσταται με το γράμμα «α» μικρό. 

(Από το Υπουργείο Μεταφορών & Επικοινωνιών) 


ΤΓ 


Π 






7486 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕϋΞΧ 223211 ΥΡΕΤ ΟΠ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙίρ: νννννν.θί. 9 Γ 

ΙΝΤΕΡΝΕΤ: ΙιοΙ.ςΓ 
β-ηΐ3ίΙ: ηνββ @ ΙιοΙ.ςΓ 

1 ...—- 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

1 5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ. Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127 / 89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251) 46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδε ^ 200 δ Ρ*' 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ ^ Π( - ^ σε χ( 5 ε ς και άνω ιΐροσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 - . 

15.000 » . 750 » . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 » . 250 >· . 

10.000 » . 500 >· . 

3.000 » . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΙΊΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 
























